text: Afgifterne igen i spil
  24 juni 2012 kl. 11.41
  Fedt- og sukkerafgifterne er på ny på spil i de ellers overståede skatteforhandlinger.
  Regeringen tilbyder nemlig Venstre og De Konservative helt at droppe fedt- og sukkerafgifterne, erfarer TV 2 Nyhederne.
  Regeringen sidder netop nu og forhandler detaljerne på plads med Venstre og Konservative i den skatteaftale, der faldt på plads fredag.
  Det er ellers en del af skatteforliget, at højere fedt- og sukkerafgifter skulle være med til at betale skattelettelserne.
  Især Lars Løkke Rasmussen (V) har tidligere været imod forhøjelserne af afgifterne men accepterede i fredags, at det indgik i reformen.
  Det vides endnu ikke, om Venstre og De Konservative accepterer regeringens tilbud.
  